Events - Skryf vlymskerp sakeverslae
Begin: 22/09/2022, 10:00
Einde: 27/10/2022, 12:00
Plek: Our blended courses combine live online sessions, which are facilitated by the course presenter, with self-directed online learning.
Hierdie aanlyn kursus, aangebied deur die Taalsentrum se Kommunikasielab, sal jou met die vaardigheid toerus om moderne sakeverslae te skryf. Jy sal die hoofdoel van 'n verslag kan identifiseer; met 'n stap-vir-stap-benadering sal jy jou inhoud strategies kan beplan en uiteensit; en jy sal die kundigheid hê om logiese dokumente te skep. Die kursus sal jou help om:
verskillende tipes verslae te verstaan en te besluit watter tipe jou doel die beste sal dien
jou verslag en die verslagskryfproses te beplan
inligting te kies en te orden
formatering, selfrevisie en redigering tot voordeel van jou verslag te gebruik.
Indien jy gereeld oor sakebedrywighede moet rapporteer of sakeverslae moet saamstel en aanbied, is hierdie kursus vir jou!
Hierdie is nie 'n intreevlakkursus nie en ervaring in verslagskryf word sterk aanbeveel.
Ons beperk die aantal deelnemers om optimale leer te verseker. Die regstreekse aanlyn sessies word deur 'n aanlyn komponent aangevul, en sekere aspekte van die kursus word geassesseer.
Jy sal 'n rekenaar en betroubare web soekenjin benodig wat ons aanlyn platforms (MS Teams en SUNOnline) kan hanteer en jy sal 'n betroubare internetverbinding nodig hê om vir die regstreekse aanlyn sessies aan te meld. Jy sal ook elektroniese dokumente moet kan skep.
Hierdie aanlyn kursus open voordat die eerste regstreekse aanlyn sessie plaasvind en sluit lank ná die laaste regstreekse aanlyn sessie. Dit gee jou genoeg tyd om jou SUNOnline-teenwoordigheid te aktiveer voordat die eerste regstreekse aanlyn sessie plaasvind.
(10:00 tot 12:00) Skryf in voor
Kursus 2: 15 September tot 10 November 22 en 29 September, 6,13, 20 en 27 Oktober 1 September
twee uur per week op 'n regstreekse aanlyn sessie
ongeveer ses uur per week op leeswerk, of om take of vasvra-take, aktiwiteite en opdragte op eie stoom te voltooi
Stel jy belang​​?
Klik hier https://bit.ly/2022_REPO_Infopage_forms en voltooi die vorm indien jy belangstel om hierdie kursus by te woon. Ons sal jou kontak met die skakel om in te skryf.
Jy kan ook jou spesifieke kortkursus- en ontwikkelingsbehoeftes met ons bespreek. Doen gerus navraag oor beskikbare kortkursusse, datums en die moontlikheid van pasgemaakte kursusse.​​